SHBA: Rritet në dekada numri i grave që punojnë gjatë shtatzanisë
Shumë gra amerikane nuk kanë tjetër zgjidhje veçse të punojnë, pasi në Shtetet e Bashkuara nuk ka asnjë ligj që garanton leje lindjeje
Gati 40 vjet më parë, më pak se gjysma e grave amerikane vazhdonin të punonin ndërsa ishin shtatëzëna. Sot dy të tretat e tyre punojnë gjatë shtatëzanisë, pjesa më e madhe e tyre deri në ditën e lindjes. Loren Sueder është tetë muaj shtatëzënë. Ajo ka në plan të punojë deri në ditën e lindjes së foshnjes. Por shumë gra amerikane nuk kanë tjetër zgjidhje veçse të punojnë. Në Shtetet e Bashkuara nuk ka asnjë ligj që garanton leje lindjeje me pagesë. Sipas ligjit ekzistues vetëm ato kompani me të paktën 50 punonjës u kërkohet të japin leje lindje por kjo leje është pa pagesë. Shumë kompani të mëdha shkojnë përtej ligjit dhe u ofrojnë grave njëfarë leje të paguar pas lindjes. Carol Evans punon për revistën Working Mother, Nënat në Punë. Brenda Frese është trajnere e basketbollit për femrat në Universitetin e Marylandin. Ajo punoi deri disa ditë para se të lindte djemtë e saj binjakë dhe u kthye në ekipin e saj një javë pas lindjes. //ad//